**Inglise keele ainekava**

**4. klass**

**3 ainetundi nädalas**

**Õpilane**

1. saab õpitud temaatika piires aru lausetest ja sageli kasutatavatest väljenditest;
2. mõistab olulist õpitud temaatika piirides;
3. kirjutab lühikesi tekste õpitud temaatika piires;
4. tuleb toime teda puudutavates igapäevastes suhtlusolukordades õpitavat keelt emakeelena kõnelejaga;
5. teadvustab eakohaselt õpitava maa ja oma maa kultuuri sarnasusi ja erinevusi ning oskab neid arvestada;
6. rakendab õpetaja juhendamisel varem omandatud õpioskusi ja -strateegiaid;
7. töötab õpetaja juhendamisel iseseisvalt, paaris ja rühmas;
8. seab endale õpieesmärke ning hindab koostöös kaaslaste ja õpetajaga oma saavutusi.

**Osaoskuste õpitulemused:**

**Kuulamisel õpilane**

1. mõistab lihtsaid vestlusi ning lühikeste jutustuste, teadete ja sõnumite sisu, kui need on talle tuttaval teemal, seotud igapäevaste tegevustega ning esitatud aeglaselt ja selgelt;
2. vajab kordamist ja selget hääldust.

**Lugemisel õpilane**

1. loeb lühikesi lihtsaid tekste (nt ürituste kavad, postkaardid, meilid, kuulutused, sildid, teeviidad, lühiankeedid, -küsimustikud, -teated, -sõnumid) ja leiab neist vajaliku faktiinfo;
2. saab aru lihtsatest kirjalikest tööjuhistest;
3. lugemise tempo on aeglane, teksti mõistmiseks võib vaja minna korduvat lugemist;
4. tekstist arusaamiseks oskab kasutada õpiku sõnastikku.

**Rääkimisel õpilane**

1. oskab lühidalt kirjeldada lähiümbrust, igapäevaseid toiminguid ja inimesi;
2. kasutab põhisõnavara ja käibefraase, lihtsamaid grammatilisi konstruktsioone ning lausemalle;
3. suudab alustada ja lõpetada lühi-vestlust, kuid ei suuda seda juhtida;
4. kõne on takerduv, esineb hääldusvigu.

**Kirjutamisel õpilane**

1. oskab lühidalt kirjutada iseendast ja teisest inimesest;
2. oskab täita lihtsat küsimustikku;
3. tunneb õpitud sõnavara õigekirja;
4. kasutab lause alguses suurtähte ja lause lõpus õiget kirjavahemärki.

**Grammatiline korrektsus**  
Õpilane kasutab küll õigesti mõningaid lihtsaid tarindeid, kuid teeb sageli vigu grammatika põhivaras (nt ajab segi ajavormid või eksib aluse ja öeldise ühildumisel); siiski on enamasti selge, mida ta väljendada tahab.

Kõnearendus-, lugemis-, kuulamis- ja kirjutamisteemad:

* + 1. Numbrid, kool, nädalapäevad, tervitamine ja info küsimine.
    2. Õppeained, klassiruum, rahvused, spordialad, riigid ja pealinnad, enese tutvustamine ja kirjeldamine.
    3. Isiklikud esemed, välimuse kirjedamine, kehaosad, võimed, ostmine, kogude kirjeldamine, suveniirid maailma eri paigust.
    4. Maja osad, mööbel, kodumasinad, järgarvud, putukad, tubade ja majade kirjeldamine, tuntud turismiobjektid.
    5. Pereliikmed ja sugulased, sugupuu, iseloomu kirjeldamine, igapäevategevused, ametid, kellaajad, oma lemmikartisti kirjeldamine.

**Keeleteadmised:**

1. Lauseõpetus: õigekiri õpitud sõnavara piires; sõnajärg jaatavas, eitavas, küsivas lauses.
2. Suur ja väike algustäht (kuud, nädalapäevad, keeled, riigid); kirjavahemärgid (punkt, koma, küsi- ja hüüumärk, ülakoma).
3. Tegusõna: põhi- ja abitegusõnad; modaaltegusõna *can* isikuline tegumood (Present Simple).
4. Levinumad küsisõnad.
5. Nimisõna: ebareeglipärane mitmus (man/men, tooth/teeth); aluse ja öeldise ühildumine.
6. Umbmäärane ja määrav artikkel + loendamatu nimisõna; artikli puudumine; enamkasutatavad väljendid artiklitega ja ilma.
7. Omastav kääne, ülakoma kasutamine.
8. Asesõnad: isikulised ja omastvad asesõnad, umbmäärased asesõnad *some, any*.
9. Eessõna: aja-, koha- ja viisimäärustes esinevad eessõnad.
10. Käskiv kõneviis: *let’s …*.
11. Arvsõna: põhi- ja järgarvud; kuupäevad, aastaarvud.
12. Sõnatuletus: arvsõna tuletusliited (*-t*een, -ty); nimisõna tuletusliited (-er, -or).

Õppetegevused

II kooliastmes julgustab õpetaja õpilast võõrkeeles suhtlema, suurendades suulise suhtluse kõrval järk-järgult kirjalike tööde mahtu.

Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine. Jätkub põhisõnavara kiire laiendamine, õpilasi juhitakse iseseisvalt lugema. Oluline on arendada teksti mõistmise oskust. Suulist suhtlemisoskust arendatakse erineva sisuga rühmatöödega, sh mängude ja rollimängudega. Kirjutamisel on oluline tekstiloomeoskuse arendamine. Teemasid käsitledes pööratakse erinevate osaoskuste kaudu tähelepanu teiste kultuuride tundmaõppimisele ning kõrvutamisele oma kultuuriga. Õpilasi harjutatakse kasutama sõnaraamatuid. Osaoskuste arendamiseks sobivad näiteks:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) ülesande täitmine kuuldu ja loetu põhjal (nt tabeli täitmine, joonise täiendamine);

4) eri liiki etteütlused;

5) mudelkirjutamine (nt sõnumid, postkaardid, lühikesed kirjad);

6) järjestusülesanded (nt sõnad lauseteks, laused/lõigud tekstiks);

7) eakohased projektitööd;

8) lühiettekanded (nt projektitööde kokkuvõtted, huvialade tutvustamine);

9) rollimängud;

10) õppesõnastike kasutamine.

**Õppematerjalid¹**

Spark 1 Student’s Book. V.Evans, J. Dooley, Express Publishing 2010.

Spark 1 Workbook. V.Evans, J. Dooley, Express Publishing 2010.

Spark 1 Class CDs. V. Evans, J. Dooley, Express Publishing 2010.

Spark 1 Grammar Book. V. Evans, J. Dooley, Express Publishing 2010.

Mänge võõrkeeletundideks. Katrin Saks, Koolibri 1997.

Hindamine

II kooliastmes hinnatakse kõiki osaoskusi kas eraldi või lõimitult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta.